Ifi Tungalabila
AKATAMBO KA WAKULAMA
Ipusheni ati: Mulukulangulukapo shani, kani Baibolo ilifumine kuli baLesa, tali ninshi ilyelelwe ukupuluka nangaba ati abantu bafwaye ukuyonaala?
Ilembo: Yisa. 40:8
Labileni ati: Aya malyashi alukubuulishisha ifi abantu bafililwe ukonaala Baibolo.
AKATAMBO KA WAKULAMA (ibuula lya kupelako)
Ipusheni ati: Ndukufwaya ukwishiba ifi mungalabilapo pali cici icakwipusha. [Pendeni icakwipusha ca kutanga icili pe buula 32.] Abantu bambi balisumine ati amapempelo kwanshika kwa bantunshi. Bambi nabo balalanguluka ati baLesa balapyungisha amapempelo pa kutupalamika kuli bo. Nga mwebo findo mungalabilapo?
Ilembo: Jako. 1:27
Labileni ati: Ili isambililo lilukubuulishisha na fimbi ifi Baibolo ilabiilepo pali lili ilyashi. Ningatemwa ukubwela ne kwisa mu kwambaala na mwebo pali lili isambililo.
ICEBO ICIWEME UKUFUMA KULI BALESA!
Ipusheni ati: Abantu bambi balalanguluka ati ukupenda ukushimika kwa mu Baibolo kuli koti kupenda inyunshipepala. Ni kwisa ukushimika kwa mu Baibolo ukukonshiwilwe ukumubwenepo neli ukumfwa?
Ilembo: 2 Tim. 3:1-5
Labileni ati: Aka kabuuku kalukubuulishisha umulandu tungalabilila ati ukukonshiwa kwa kuku ukushimika, cebo iciweme kuli babo abatemenwe baLesa. [Labileni pa fili mwi sambililo 1, icakwipusha 2.]
LEMBENI FIMBI IFI MUNGALABILA
Londeni icakubwenako ca “ifi tungalabila” pa kulemba fimbi ifi mungalabila pa kutulisha.
bem_Latn lua_Latn bem_Latn bem_Latn bem_Latn bem_Latn bem_Latn ces_Latn bem_Latn bem_Latn bem_Latn bem_Latn bem_Latn bem_Latn bem_Latn